Ńdɔ̄ á fɔ̄ɔ̄ á ngábɔ̄ nâ, á mvús məlú mə́lɛ́, Estɛ̂r a mǎn bɔ́d mīḿbɔ̄d mí ńkúkúmá míé, ńdɔ a ngákə tə́bə̄ á ḿbɛ̄ sí yā ńnə̄m étē á ńsəŋ ńkúkúmá. Ǹkúkúmá á ngābə́ tɔá étɔá ńkúkúmá dzíé, ósū ḿbɛ́ mə̄nyíán. 2Ńdɔ hḿ, éyɔŋ ǹkúkúmá á ngāyén Estɛ̂r, ǹkúkúmá mīníngá, a tə́lə̄ á ńsəŋ, ńdɔ a ngáfû nyé ńnə̄m, ńdɔ̄ ǹkúkúmá á ngāsám nye ńtúm mvɔ́d wóé á ngābə́ bələ́ á mɔ́, ńdɔ̄ Estɛ̂r a ngásúbu, a nambá sɔ́g ńtúm mvɔ́d ńkúkúmá. 3Ńdɔ ǹkúkúmá ā kad Estɛ̂r nâ: “Dzé yálod ǎ ńkūkúmá mīníngá ? Wasílī dzé? Tɔ wayi nâ mə́ kab ayɔŋ dáma á zāŋ mə́ və wa efas dzyá nálā tē ó bɔ̄bán !” Dzam dá, ńdɔ Estɛ̂r a ngáyalan nyé nâ: “Ngə́ ǹkúkúmá a yə́bə tə́ nə́ á zu ai Haman ámōs dí ábóg bídí mə̄ kōmōzan ású díé." 5Ńdɔ ǹkúkúmá ā dzó naa: "Bə́ dzə́ŋə́ naa Haman á bɔ avól á yə́bə ḿbāndá Estɛ̂r". Ńdɔ ǹkúkúmá bân Haman bə́ ngákə ábóg bídí Estɛ̂r a ngákomozan. 6Dzam dá, á məmaná mə́ ábóg bídí[10], ǹkúkúmá nyé ai Estɛ̂r nâ: "Wadzai dzé ? Wayi dzɔ́ bələ́ ! Wasílī dzé ? Tɔ efas ńnam madzóe, lə́ tóbān nálā !" 7Ńdɔ Estɛ̂r a yalan, nyé nâ: "É dzóm mādzai... ? É dzóm māsíli ... ? 8Ngə́ mə̄ yén maa á mís mə́ ńkúkúmá, ngə́ ńkūkúmá a yə́bə̄ nâ a və́ é dzóm mādzai, á zāā ai Haman ábóg māyi kag ású dábán, ókídí abǒg te mǎyi bɔ anə́ ábēndé ńkúkúmá á nə́.”